দেওবাৰে গান্ধীবস্তিস্থিত কৃষক মুক্তি সংগ্ৰাম সমিতিৰ কাৰ্য্যালয়ত এখন সংবাদমেল অনুষ্ঠিত কৰি এন আৰ চিৰ ৰাজ্যিক সমন্বয়ক প্ৰতীক হাজেলাৰ বিৰুদ্ধে এই গুৰুতৰ অভিযোগ আনে কৃষক নেতা অখিল গগৈয়ে।
উল্লেখ্য যে, ৰাজ্যৰ বিভিন্ন প্ৰান্তত বিশেষকৈ বৰাক উপত্যকাৰ তিনিখন জিলাত বানপানীৰ অজুহাতত কালি অৰ্থ্যাৎ ৩০ জুনত ৰাষ্ট্ৰীয় নাগৰিক পঞ্জীৰ খচৰা প্ৰকাশ নকৰি অন্য এটা দিন বিচাৰি প্ৰতীক হাজেলাই উচ্চতম ন্যায়ালয়ত শুনানিৰ বাবে আবেদন দিছিল। কাইলৈ এই আৱেদনৰ শুনানি আছে।
এই প্ৰশ্নৰ উত্তৰ চৰকাৰ আৰু প্ৰতীক হাজেলাৰ ওচৰত আছে নে বুলিও তেওঁ কয়।
"অসমৰ কেইটা সেৱাকেন্দ্ৰত পানী উঠিছে বা কেইটা এন আৰ চিৰ সেৱাকেন্দ্ৰ আছে? পানী উঠা সেৱাকেন্দ্ৰসমূহক বাদ দি আন আন কেন্দ্ৰসমূহত এন আৰ চিৰ খচৰা প্ৰকাশ নকৰিলে কিয়? যদি কোনো সেৱাকেন্দ্ৰত পানী উঠিছে তেন্তে অন্য সেৱাকেন্দ্ৰলৈ কম্পিউটাৰ অথবা নথি-পত্ৰসমূহ স্থানান্তৰ কৰিব পৰা নগ'ল হেঁতেন নে?" হাজেলাৰ প্ৰতি প্ৰশ্নবাণ অখিল গগৈৰ।
এইবিলাকৰ পৰা প্ৰমাণিত হয় যে বানপানীৰ সমস্যাটো অজুহাতৰ বাহিৰে অন্য হ'ব নোৱাৰে। এন আৰ চি পিছুৱাবৰ বাবে বানপানীটো এটা ডাঙৰ ইচ্ছ্যু। কিন্তু বানপানীত যেতিয়া শ শ ঘৰ উটি যায়, বিভিন্ন লোকৰ লগতে জীৱ জন্তুৰ মৃত্যু হয়, তেতিয়া কেন্দ্ৰীয় চৰকাৰে বানপানী নেদেখে।" অখিলে সংবাদমেলত কয়।
আনহাতে, উচ্চতম ন্যায়ালয়ৰ কাঢ়া নিৰ্দেশৰ পাছতো কালি অৰ্থ্যাৎ ৩০ জুনত ৰাষ্ট্ৰীয় নাগৰিকপঞ্জীৰ চূড়ান্ত খচৰা প্ৰকাশ নোপোৱা কথাটোৱে কেন্দ্ৰীয় আৰু ৰাজ্য চৰকাৰৰ এন আৰ চি প্ৰকাশত যে সদ্দিচ্ছা নাই সেইটোকে প্ৰমাণ কৰি দিলে বুলি কেন্দ্ৰীয় চৰকাৰৰ সমালোচনাত মুখৰ হৈ পৰে কৃষক নেতাজন।
তেওঁ লগতে কয়, "আমি দেখিবলৈ পাইছো, ৰাজ্য চৰকাৰে বাৰম্বাৰ কেন্দ্ৰীয় গৃহ মন্ত্ৰী ৰাজনাথ সিঙক সাক্ষাৎ কৰি এন আৰ চিৰ খচৰা প্ৰকাশৰ সময়সীমা পিছুৱাবৰ বাবে হেঁচা প্ৰদান কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
